laion/Wikipedia-Exotic huggingface dataset:
לימוד נהיגה

לימוד נהיגה הוא רכישה של ידע ומיומנות בנושאי נהיגה, כהכנה לקבלת רישיון נהיגה. לימוד הנהיגה יכול להתרחש בכיתה, ברכב, באינטרנט, או בכל שילוב של האמצעים הללו. בין נושאי ההוראה חוקי התנועה המקומיים, הפעלת הרכב והכרת חלקיו. ניתן לחלק את לימוד הנהיגה לשני חלקים: לימוד של הידע באופן תאורטי, אם באמצעות חומרי הדרכה כתובים ואם בלימוד בעל פה מפי מורה. בישראל מתבצע הלימוד הזה לרוב בצורה עצמאית. יש להבדיל זאת ממקצוע בשם "זהירות בדרכים" (בארצות הברית driver and traffic safety education), שמלמד ילדים בגילאים צעירים יותר על הסכנות הטמונות בכבישים ועל הדרכים להימנע מהן. לימוד מעשי – נסיעה בכלי רכב – המכין את התלמידים למבחן לקבלת רישיון נהיגה. במדינות רבות לימוד נהיגה מעשי מתבצע על ידי מורה שהוכשר לכך. בלימוד זה המורה והתלמיד נוסעים ברכב ייחודי, שבו למורה יש שליטה על מערכות הבלימה (לרוב גם על ההאצה והתמסורת) באמצעות דוושה כפולה, כדי למנוע סכנה בזמן השיעור. בכל מדינה גיל שונה להתחלתו של לימוד הנהיגה המעשי. בארצות הברית, לימוד נהיגה מוצע בדרך כלל לתלמידים בני שש עשרה או שיהיו בני שש עשרה עד סוף תהליך לימוד הנהיגה; בישראל, ניתן להתחיל בלימוד המעשי בגיל 16 ושישה חודשים. לכל מדינה חוקים משלה לגבי רישוי של בני נוער. לימוד נהיגה מקוון הוא אחת הדרכים הזולות והנוחות ביותר לרכוש ידע על נהיגה. קורסים רבים ללימוד נהיגה זמינים ברשת. לימודים ברשת האינטרנט עשויים להוות תחליף לקורסי למידה חזיתית של כללי הנהיגה ב-13 מדינות, אך הם אינם מחליפים לימודי נהיגה מעשיים ברכב. ישנם מועדוני מכוניות המנהלים תוכניות חינוך לנהגים, המתמקדות בטיפול במכונית בתנאי נהיגה במהירות גבוהה, ולא בלימוד כללי הכביש. תוכניות אלה, שניתנות לרוב לנהגים מנוסים יותר, שכבר מחזיקים ברישיון נהיגה, מתקיימות בקורסי מרוצי כביש וכוללות הן הדרכה בכיתה והן הדרכה מעשית ברכב. לימוד נהיגה בישראל סימולטור נהיגה מדיה וקבצים בנושא לימוד נהיגה בוויקישיתוף אסנת ניר, קים לגזיאל, בניגוד למגמה העולמית: צעירי ישראל להוטים ללמוד נהיגה — למרות העלויות, באתר TheMarker‏, 20 ביוני 2021 חינוך לנהיגה, דף שער בספרייה הלאומית Herbert J. Stack, History of Driver Education in the United States, 1966/00/00 באתר משרד הרישוי "Online Practice are the most Flexible way to Study". igottadrive.com. נבדק ב-2015-12-06. "Which States Allow Online Drivers Education?". aceable.com. נבדק ב-2017-11-08. ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
צום (כלבו)

ЦУМ; ראשי תיבות של "חנות כלבו מרכזית" – Центральный универсальный магазин) האם התכוונתם ל... צום (מוסקבה) – חנות כלבו במוסקבה צום (קייב) – חנות כלבו בקייב
א-נסאאי

האימאם א-נסאאי (829 – 915) או בשמו המלא אבו עבד א-רחמן, אחמד בן שעיב בן עלי בן בחר אל-ח'וראסאני א-נסאאִי (בפרסית: ابی عبدالرحمن احمد بن شعیب بن علی بن بحر الخراسانی النسائی), היה מוסלמי ממוצא פרסי, שהתמחה באיסוף חדית'. ספרו המוכר, "סונן א-נסאאי", (בערבית: سنن النسائي) נחשב לאחד מששת אוספי החדית' החשובים ביותר בקרב הסונים. א-נסאאי נולד בניסה, עיר עתיקה בח'וראסאן, בשנת 829. הוא החל לרכוש השכלה כבר בגיל צעיר, ואת מסעותיו בעקבות הידע הוא החל כבר בגיל 15, עם הצטרפותו למומחה בתחום החדית' קוטייבה אבן סעיד. במסעותיו הוא הגיע כמעט לכל חצי האי ערב, לעיראק, כופה, חג'אז, סוריה ומצרים. אימאם א-נסאאי היה נשוי לארבע נשים, אך עם זאת, בספרי ההיסטוריה מוזכר שהיה לו רק ילד אחד. אימאם א-נסאאי זכה למעמד גבוה מאוד בקרב אנשי הדת המוסלמים, ומגדוליהם הוא זכה לשבחים רבים. אימאם א-ד'הבי אמר עליו: "בשלוש מאות השנים שלאחר ההג'רה לא היה אדם אחד בעל זיכרון מושלם יותר מזה של א-נסאאי. הוא היה מומחה בתחום החדית', אפילו יותר מאימאם מוסלם, אימאם אבו דאוד, ואבו עיסא (אימאם א-תרמיד'י). הוא היה באותה הרמה של אימאם אל-בוח'ארי". תאג' א-דין א-סובכי אמר פעם "שאלתי את השייח' שלנו, א-ד'הבי, 'למי היה זיכרון טוב יותר, למוסלם אבן אל-חג'ג' או לא-נסאאי?' והוא אמר 'לא-נסאאי'. העליתי את זה בפני אבי (תקי א-דין א-סובכּי), והוא אישר את הדברים". אבו עלי א-נאיסאבורי אמר "גדול המומחים בחדית' הוא אבו עבד א-רחמן א-נסאאי". א-דארקוטני אמר "אבו עבד א-רחמן (א-נסאאי) היה מעל כל המומחים בתחום הזה (החדית') בזמנו". אימאם אל-נסאאי כתב רבות בחייו. בין יצירותיו ניתן למצוא את הספרים שלהלן: "א-סונן אל-כוברא" (בערבית: السنن الكبرى) "א-סונן א-צוע'רא" (בערבית: السنن الصغرى) "ח'צאאִץ אמיר אל-מוּאְמִנין עלי בן אבי טאלב" (בערבית: خصائص أمير المؤمنين علي بن أبي طالب), ספר העוסק באימאם עלי בן אבי טאלב. "פצ'אאִל א-צחאבה" (בערבית: فضائل الصحابة), ספר העוסק בצחאבה. "כִּתאב אל-עלם" (בערבית: كتاب العلم, "ספר הידע") אבן חבאן מדיה וקבצים בנושא א-נסאאי בוויקישיתוף The Cambridge history of Iran., Cambridge,: University Press, 1968-1991, עמ' 471 Adamec, Ludwig W., Historical dictionary of Islam, 2nd ed, Lanham, Md.: Scarecrow Press, 2009, עמ' 138 Sunan an-Nasa'i - Sunnah.com - Sayings and Teachings of Prophet Muhammad (صلى الله عليه و سلم), sunnah.com Imam Al Nasa'i - Wiki, www.askislampedia.com About - Sunan an-Nasa'i - Sunnah.com - Sayings and Teachings of Prophet Muhammad (صلى الله عليه و سلم), sunnah.com IslamicFinder, Biography of Imam An-Nasai, IslamicFinder (באנגלית) Biographies of the Imams of Hadith, 2016-02-08. (באנגלית) Fadaa-il as-Sahaabah of Imam an-Nasa'i, SifatuSafwa Bookstore (באנגלית)
ישי סוויסה

ישי סוויסה (נולד ב-5 באוקטובר 1992) הוא מפיק מוזיקלי, די.ג'יי, קלידן, מלחין וזמר ישראלי. סוויסה הוא בנו של השחקן מאיר סויסה ושל רותי, בתה של הזמרת יפה ירקוני. אחיו הוא הראפר הישראלי מיכאל סוויסה. הוריו התגרשו בילדותו, ולאחר מכן אימו עברה עמו ועם שני אחיו לארצות הברית למספר שנים, לאחר מכן שבו לגור בתל אביב. בשנת 2012 הוציא שתי גרסות כיסוי לשיריה של סבתו יפה ירקוני, "פרח בר" ו"כל היונים", בהפקתה של קורין אלאל. בשנת 2013, הוציא את סינגל הבכורה שלו, "גן עדן". ב-2018 סוויסה השתתף בתוכנית גוט טאלנט ישראל בתור דמותו, זמר החתונות "בנאביסר". ב-2019 הפיק מוזיקלית וניהל אומנותית את אלבומו של רביד פלוטניק, "ועכשיו לחלק האומנותי", מתוכו הסינגל "נתראה בגלגול הבא" שהפיק יחד עם יאיא כהן אהרונוב. האלבום זכה לשבחים רבים. עוד באותה השנה, הוציא את הסינגל "מה זה בכלל משנה", בו השתתפו רביד פלוטניק, אחיו מיכאל סוויסה, עדן דרסו וטל טירנגל. ב-2020 הפיק מוזיקלית את סרטו של הקומיקאי תמיר בר, "עלייתו ונפילתו של שם טוב האבי", ושיחק בו בתור אבנר, שכנו של שם טוב האבי. מתוך הסרט השירים "סם הרדמה", בו השתתף, שהגיע למקום ה-12 במצעד הפזמונים העברי השנתי של כאן גימל והמקום השישי במצעד השנתי של מאקו ורדיו תל אביב, ו"האזרח הקטן", שהגיע למקום ה-13 במצעד השנתי של מאקו ורדיו תל אביב. סוויסה קיבל על הפקת הפסקול פרס אקו"ם להישג השנה לאלבום. בספטמבר 2020, השתתף בפרויקט "צו השעה" יחד עם אחיו מיכאל סוויסה והקומיקאי רועי כפרי, וביצעו את השיר "אני אדם פשוט" של סבתו, הזמרת יפה ירקוני. ביולי 2021 לקח חלק בתור המפיק המוזיקלי ב-Live Session של הלהקה עודד פז והקסדות המבוססת על שירים מהסדרה הפיג'מות והמשיך להופיע איתם על הבמות גם לאחר מכן. בספטמבר של שנה זו יצא אלבומו של רביד פלוטניק, "תוך כדי תנועה" אותו הפיק. במאי 2023 יצא אלבומה של יסמין מועלם, "אין עולם", בהפקתו המוזיקלית. ב-20 באוגוסט הוציא יחד עם אחיו, מיכאל סוויסה את אלבומם המשותף, "מיטת קומותיים". סוויסה בזוגיות עם שדרנית הרדיו שיר הדס מאיר. מתגורר במרכז תל אביב. 2023: מיטת קומותיים (ביחד עם מיכאל סוויסה) 2019: "מה זה בכלל משנה" (בהשתתפות עדן דרסו, מיכאל סוויסה, רביד פלוטניק וטל טירנגל) 2023: "שיש" (ביחד עם מיכאל סוויסה) מתן שרון, ‏סוויסה אייר, באתר ‏מאקו‏, 2 בדצמבר 2021 אסף נבו, ‏ישי סוויסה בשירים של סבתו יפה ירקוני, באתר ‏מאקו‏, 17 ביוני 2012 בכורה: ישי סוויסה בקליפ "גן עדן", באתר ‏מאקו‏, 27 במאי 2013 סינגל לבן של מאיר סוויסה, באתר ‏מאקו‏, 28 במאי 2013 הרכב החתונות שיעשה לכם הכי שמח: קבלו את בנאביסר, באתר חדשות 13, 19 בפברואר 2018 גדי סולומון, מסרים וגרוב: "שם טוב האבי" מצחיקה בטירוף, באתר ישראל היום, 5 ביולי 2020 שיר השנה תש"פ: "מיליון דולר" של נועה קירל, באתר ‏מאקו‏, 17 בספטמבר 2020 רן בוקר, פרסי אקו"ם: חנן בן ארי "מחבר השנה" עם השיר המושמע ביותר; מפעל חיים למירית שם אור ואתי אנקרי, באתר ynet, 20 ביולי 2021 בן שלו, לראפרים יש פה גדול ורלוונטי, והם מוכיחים זאת גם ב"צו השעה", באתר הארץ, 12 בספטמבר 2020 אסף נבו, סוויסה, הדור הבא, באתר ישראל היום, 8 במרץ 2018
לב זהב (שיר של שרית חדד)

"לב זהב" הוא סינגל מתוך אלבומה החמישי של הזמרת-יוצרת הישראלית שרית חדד, "חוק החיים", שיצא לאור בשנת 1998. השיר יצא לאור במאי 1998 על ידי חברת התקליטים אבי גואטה הפקות בע"מ. השיר נכתב והולחן על ידי דני שושן, והופק על ידי שי ראובני, שהפיק לחדד במהלך הקריירה שלה עשרות שירים ואלבומים נוספים. השיר היה אחד מלהיטיה הגדולים ביותר של שרית חדד באותה תקופה. בשנת 2011, עלה השיר לערוץ היוטיוב של שרית חדד. ערך מורחב – אסון אולמי ורסאי במאי 2001 אירע אסון אולמי ורסאי, בו רצפת אולם האירועים, שבו התקיימה חתונה, קרסה והביאה למותם של 23 איש ומעל 300 פצועים. השיר "לב זהב" הושמע רגע לפני קריסת הרצפה במהלך הריקודים; וכאשר שמעה על כך שרית חדד, החליטה כי לא תשוב לבצע את השיר בהופעותיה. למרות החלטתה של שרית חדד לא לשוב ולבצע את השיר, זמרים אחרים ממשיכים להופיע עם השיר הזה בטענה כי "יש לעשות הפרדה בין שיר לבין אסון" ו"השיר לא גרם לקריסת הרצפה". 3.5.1998 – פזמונט, באתר pizmonet.co.il shironet.mako.co.il SaritHadadOfficial (2011-05-31), שרית חדד - לב זהב - Sarit Hadad - Lev Zahav, נבדק ב-2019-07-21
רסלמניה 32

רסלמניה 32 היה אחד מאירועי השלם וצפה של ארגון ההיאבקות האמריקאי ה-WWE. האירוע כלל את שני המותגים (Raw וסמאקדאון) ונערך ב-3 באפריל 2016, באצטדיון ה-AT&T שבארלינגטון, טקסס. האירוע היה האירוע ה-32 בסדרת אירועי רסלמניה. רסלמניה נחשב לאירוע הדגל של ה-WWE. ב-13 באוקטובר 2015, חבילות טיולים לאירוע החלו להימכר; כרטיסים הוצעו למכירה ב-6 בנובמבר 2015, כשמחירו של כרטיס בודד נע בין 18 דולר ל-2,360 דולר. רסלמניה 32 היה הרסלמניה השלישית שנערך במדינת טקסס, שאירחה בעבר את רסלמניה 17 ורסלמניה 25. ברסלמניה 32 הגיעו מספר שיא של צופים של 101,763 שיא של כל הזמנים במופעי רסלמניה ושבר את השיא הקודם שעמד על 93,000 אלף צופים ברסלמניה 3. יש אנשים הטוענים שה-WWE שיקרו לגבי מספר הצופים ומספר הצופים האמיתי שהגיע לאירוע הוא עומד על 78,000.[דרוש מקור] שארלוט הגיעה לקרב כאלופת הדיוות ובסיום הקרב הוכתרה לאלופת הנשים הראשונה של ה-WWE. אליפות הדיוות לא הונחה על כף המאזניים ולאחר מכן יצאה מכלל שימוש. סדר ההדחות: פאנדנגו, דמיאן סנדאו, שאקיל אוניל, ביג שואו, ויקטור, דיאמונד דאלאס פייג', קונור, טטנקה, ג'ק סוואגר, R-טרות', גולדאסט, קורטיס אקסל, אדם רוז, הית' סלייטר, טיילר בריז, מארק הנרי, בו דאלאס, דארן יאנג וקיין. מדיה וקבצים בנושא רסלמניה 32 בוויקישיתוף אתר האינטרנט הרשמי של רסלמניה 32 (באנגלית) רסלמניה 32, במסד הנתונים הקולנועיים IMDb (באנגלית) קאליסטו ניצח את רייבאק ושמר על אליפות ארצות הברית (קרב במופע המקדים) קבוצת Total Divas ניצחה את קבוצת B.A.D & Blonde (קרב במופע המקדים) האוסוס ניצחו את הדאדלי בויז (קרב במופע המקדים) זאק ריידר ניצח בקרב הסולם והפך לאלוף הבין יבשתי החדש כריס ג'ריקו ניצח את AJ סטיילס ה-League of Nations ניצחו את הניו דיי ברוק לסנר ניצח את דין אמברוז שארלוט פלייר ניצחה את בקי לינץ' וסשה בנקס בקרב משולש והפכה לאלופת הנשים הראשונה של ה-WWE אנדרטייקר ניצח את שיין מקמהן (קרב גיהנום בכלוב) ברון קורבין ניצח בקרב הבאטל רויאל לזכרו של אנדרה הענק הרוק ניצח את רואן רומן ריינס ניצח את טריפל אייץ' והפך לאלוף ה-WWE במשקל כבד החדש
אומגה (אי, אנטארקטיקה)

האי אומגה (באנגלית: Omega Island) הוא אי, שנמצא בסמוך מדרום לאי אטא שבאיי מלכיאור בארכיפלג פאלמר, שלמול חוף חצי האי האנטארקטי שבאנטארקטיקה. אורכו של האי 3.7 קילומטרים. האי התגלה על ידי משלחת החקר הגרמנית בפיקודו של אדווארד דאלמאן. דאלמאן לא נתן לאי שם. האי התגלה מחדש ומופה באופן גס על ידי המשלחת הצרפתית האנטארקטית בפיקודו של ז'אן-בטיסט שארקו מחיל הים הצרפתי. לימים התברר כי האי שכונה על ידי שארקו "האי מלכיור" ( Île Melchior) הוא למעשה שני איים - האי אטא והאי אומגה, והשם מלכיאור הפך לשמה של קבוצת האיים כולה. קבוצת איי מלכיאור, ובהם גם האי אומגה, מופתה חלקית בשנת 1927 על ידי אוניית המחקר "דיסקברי" במסגרת סקרי דיסקברי. האי מופה פעמים נוספות על ידי משלחות ארגנטינאיות ב- 1942, ב-1943 וב-1948. בדומה לאיים אחרים באיי מלכיאור, לאי ניתן שם מהאלפבית היווני והוא נקרא על שם האות אומגה, על ידי משלחות המיפוי הארגנטינאיות. האי אומגה באתר הסקר הגאולוגי של ארצות הברית האי אומגה באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית, וזמני זריחה ושקיעה, עבור האי אומגה נתוני מזג אוויר נוכחיים עבור האי אומגה מידע גאוגרפי והיסטורי ההיסטוריה של גילוי איי מלכיור
איתן זליגר

איתן זליגר (נולד ב-1971) הוא איש יחסי ציבור ותקשורת ישראלי בעלים ושותף במשרד "זליגר שומרון תקשורת". היה בעבר חבר פאנל בתוכנית "הפטריוטים" בערוץ 20 וסגן עורך העיתון מקור ראשון. זליגר גדל ביישוב מרכז שפירא ולמד בישיבת בני עקיבא אור עציון. בכיתה יב למד בתיכון אפלמן בדימונה במסגרת פרויקט שמיניסטים לעיירות פיתוח (של"פ) של תנועת בני עקיבא. בלימודיו באוניברסיטה היה חבר תא "גלעד אביב" של הליכוד והיה מראשי מאבק הסטודנטים ב-1998, עם גילה גמליאל, ארז אשל ויואב הלר, שכלל שביתת רעב ארוכה והפגנות. זליגר הוא בוגר תוכנית העמיתים של ארגון מעוז וחבר רשת מעוז. עד שנת 2003 היה סגן עורך העיתון "מקור ראשון", ועוד לפני כן שימש כדובר ועדת החינוך והתרבות של הכנסת. החל משנת 2003 איתן זליגר הוא בעלים ושותף, עם אמנון שומרון, במשרד "זליגר שומרון תקשורת", המעניק שירותי אסטרטגיה ותקשורת לארגונים ציבורים ופוליטיים. משמש כיועץ האסטרטגי של תנועת הנוער בני עקיבא, בית החולים הדסה וניהל עבור ארגון רבני צהר את קמפיין "חוק צהר" לפתיחת אזורי הרישום להרשמה לנישואין ואת מיזם הכשרות של צהר. החל משנת 2016 מכהן כחבר פאנל קבוע בתוכנית “הפטריוטים” בערוץ 20 לצד ינון מגל לצד אראל סגל, קלמן ליבסקינד, יריב אופנהיימר וכיום לצד ינון מגל ואנשי תקשורת נוספים. זליגר גם משמש מגיש מחליף של התוכנית "ריקלין ושות'" והאולפן הפתוח, בערוץ 20. זליגר נשוי לנטליה ולהם ארבע בנות. הם מתגוררים במזכרת בתיה. זליגר גם היה בצוות ההקמה של בית הספר קשת במזכרת בתיה, המשותף לדתיים וחילוניים שם גם לומדות בנותיו. זליגר הוביל את הקמת "נבחרת השבת" ואת שינוי תקנת התקצוב לאגודות ספורט שיתנו אפשרות לשומרי שבת להתחרות באופן שוויוני. לקראת הבחירות לכנסת העשרים וארבע החל לכתוב פרשנות פוליטית בעיתון גלובס. זליגר הוא ממייסדי תנועת הרבעון הרביעי. מדיה וקבצים בנושא איתן זליגר בוויקישיתוף איתן זליגר, ברשת החברתית פייסבוק איתן זליגר, ברשת החברתית אקס (טוויטר) ביוגרפיה, באתר מעוז איתן זליגר, באתר ערוץ 7 איתן זליגר, באתר סרוגים איתן זליגר, באתר כיפה איתן זליגר, ברשת 13 איתן זליגר, באתר ערוץ 20 נטעאל בנדל, הקמפיינר של הציונות הדתית חושב שאנחנו מאוחדים יותר מכפי שנדמה לנו, באתר כיפה, 30 באוגוסט 2013 אלכסנדר כץ, מיזם הכשרות של צהר: שווי חשיפה לקמפיין - 4.5 מיליון ש', באתר אייס, 26 במרץ 2018 3 מבנותיו הן ספורטאיות מקצועיות: 2 בהתעמלות אקרובטית ו-1 בשיחה אומנותית בין קודש לספורט: הקרב על השבת, באתר ynet, ‏ 30 ביולי 2018 גלובס, ‏הדילמה של נתניהו, האתגר של לפיד, ולמה כולם מתמקדים בבני גנץ?, באתר גלובס, 24 בפברואר 2021 אנשי הרבעון / שותפים לדרך / מייסדים, באתר הרבעון הרביעי
האי אומגה

האם התכוונתם ל... אומגה (אי, אנטארקטיקה) – אי באיי מלכיור בארכיפלג פאלמר שלמול חופי חצי האי האנטארקטי שבאנטארקטיקה אומגה (אי, טרינידד וטובגו) – אי בטרינידד וטובגו שבאיים הקריביים אומגה (אי, אלסקה) – אי לחוף מדינת אלסקה שבארצות הברית אומגה (אי, אונטריו) – אי לחוף פרובינציית אונטריו שבקנדה
דורניה דו 27

דורניה דו 27 (המכונה בחיל האוויר הישראלי דרור) הוא מטוס קל רב שימושי מתוצרת גרמניה. המטוס תוכנן על ידי קלוד דורניה ויוצר בתחילה על ידי חברת Construcciones Aeronáuticas S.A בספרד, בשל מגבלות שהטילו בעלות הברית על גרמניה לאחר מלחמת העולם השנייה. ס"ה יוצרו כ-700 מטוסים. ב-1964 נכנס המטוס לשימוש בחיל האוויר הישראלי ונחשב לאחד המטוסים החשובים למשימות תצפית וסיור. למטוס יכולת בהמראה ונחיתה במסלולים קצרים. בשל יכולותיו, חיל האוויר עשה בו שימוש רב במשימות של קישור בין יחידות שונות, אליהן הגישה הייתה בעייתית. המטוס יצא משירות ב-1981 וחלק מהמטוסים שהיו לחיל האוויר נמכרו למדינות אחרות. במטוס 6–8 מושבים. מדיה וקבצים בנושא דורניה דו 27 בוויקישיתוף המטוס באתר חיל האוויר אל"מ (דימ') נתן סגל, ‏נוריק והדרורים-על הבאת מטוסי הדרור הראשונים לארץ, באתר "מרקיע שחקים", 14 במאי, 2021 ערך זה הוא קצרמר בנושא מטוסים ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
מלא בעצמי

מלא בעצמי הוא המיקסטייפ הראשון של הראפר מיכאל סוויסה. המיקסטייפ יצא לאור ב-12 במאי 2018. המיקסטייפ כולל 10 רצועות שהופקו על ידי אורי שוחט, בוי אצ'י, לאבה דום, יאנג הפנר ואקספנסיב בראדר. במיקסטייפ מתארחים טל טירנגל, מייק מושון, לאבה דום, קיד קופר, מילקי מיין, יאנג הפנר וג'ני פנקין. המיקסטייפ יצא שנתיים לאחר יציאת אלבום הבכורה של סוויסה, #סוויסהלנצח. האלבום מלא בעצמי באתר ספוטיפיי האלבום מלא בעצמי באתר אפל מיוזיק האלבום מלא בעצמי באתר סאונדקלאוד מיכאל חיים, מלא בעצמו: סוויסה מדבר לכבוד המיקסטייפ החדש, באתר עולם ההיפ הופ, ‏2 באוגוסט 2019 אורי שוחט, בוי אצ'י, לאבה דום, יאנג הפנר, אקספנסיב בראדר
בסטן B30

בסטן B30 (באנגלית: Besturn B30) היא מכונית משפחתית גדולה מתוצרת יצרנית הרכב הסינית Besturn (אנ') חברת בת של החברה הממשלתית FAW Group (אנ') (בסינית: 第一汽车集团, שם רשמי: FAW Group Corporation) אשר מיוצרת משנת 2015 ועד היום. המוצרים העיקריים של FAW Group הם כלי רכב, אוטובוסים, ומשאיות קלות, בינוניות וכבדות. 4 דלתות. 5 נוסעים. מנוע קדמי. סוגי מנועים: מנוע בנזין, מנוע חשמלי. סוג הנעה: הנעה קדמית. קיבולת מכל דלק - 50 ליטר (דגם 1.6 ליטר מנוע בנזין). תאוצה בין 0–100 קמ"ש היא 11.9 שניות (דגם 1.6 ליטר מנוע בנזין). מחיר היחידה מדגמי "בסטן B30" נע בין 72,800-92,800 רנמינבי (נובמבר 2015, בסין). "1.6" - מנובמבר 2015, מנוע בנזין. "B30 EV" - מאוקטובר 2017, מנוע חשמלי עם סוללה חשמלית בעלת הספק של 24.8 קילוואט, טווח של 230 ק"מ במהירות שיוט של 60 קמ"ש. המהירות המרבית הגיעה ל-140 קמ"ש. "בסטן B30" "בסטן B30" "בסטן B30" "בסטן B30" קרוסאובר בסטן T77 בסטן X40 בסטן X80 מדיה וקבצים בנושא בסטן B30 בוויקישיתוף אתר האינטרנט הרשמי של בסטן B30 בסטן B30, סרטון באתר יוטיוב בסטן B30, סרטון באתר יוטיוב "בסטן B30" סדאן עבור סין carnewschina.com/2015/10/22/this-is-the-besturn-b30-sedan-for-china "בסטן B30" carnewschina.com/2015/11/25/faw-besturn-b30-hits-the-chinese-car-market "בסטן B30" faw.com/fawen/ppycp7968/passenger_cars "בסטן B30" - תמונות chinamobil.ru/eng/faw/besturn-B30 "בסטן B30" car.info/en-se/besturn/b30/b30-2017 דגם "B30 EV" carnewschina.com/2017/10/24/new-besturn-b30-ev
תנה (קומיקס)

תנה (באנגלית: Thena) היא דמות בדיונית של גיבורת-על חייזרית המופיעה בחוברות הקומיקס ביקום מארוול קומיקס. הדמות הופיעה לראשונה בחוברת Eternals #5 מנובמבר 1976, ונוצרה על ידי הכותב והמאייר ג'ק קירבי. תנה היא בתו הבכורה של מלך הנצחיים זוראס, שנולדה בשם אזורה על שמו, וגדלה במושבת הנצחיים באולימפיה, יוון. כאשר האלים האולימפיים הגיעו ליוון ונפגשו עם הנצחיים, שתי הקבוצות הבחינו בדמיון בין זוראס ואזורה, לבין זאוס ואתנה. בהסכם בין שתי הקבוצות הוסכם כי הנצחיים ישמשו כנציגיהם של האלים האולימפיים עלי אדמות, ושמה של אזורה שונה בצו מלכותי לתנה מטרה לחזק את הדמיון בינה לבין האלה אתנה. היות שהשנים שעברו טשטשו את הדמיון בין שתי הקבוצות, תנה נחשבה בידי תושבי יוון לאלה היוונית עצמה, והיא טוענת שהעיר אתונה נבנתה לכבודה. תנה גדלה כלוחמת ומלומדת, ובהרפתקאותיה נדדה ברחבי העולם. בבבל נתקלה תנה במנהיג הסטיות, שר המלחמה קרו, שחס על חייה. למרות הקונפליקט ומערכת היחסים העוינת בין הנצחיים לסטייה פתחו תנה וקרו רגשות זה כלפי זה, אך נפרדו כאויבים בתום ביקור במושבת הסטיות בלמוריה. במהלך השנים חיה תנה לצד בני האדם במסווה, לאחר שהחליטו הנצחיים והסטיות לא לחשוף את עצמם לבני האדם עד לבואם הרביעי של גזע השמימיים. ההסכם הופר במהלך מלחמת העולם השנייה, כאשר קרו סייע ומימן ארגונים כמו גרמניה הנאצית, מדינות הציר וארגוני פשע שונים במטרה לזרוע כאוס למטרות והסוחןץ. תנה הייתה זו שייעצה לזוראס לשלוח את מאקארי לטפל בבעיה, תחילה תחת מסווה האל מרקורי, ולאחר מכן כגיבור-העל "הוריקן". מפגש נוסף בין תנה לקרו במהלך מלחמת וייטנאם הוביל לקיום יחסי מין ולהריונה של תנה, שהעבירה את התאומים לרחמה של אישה אנושית כדי להסתיר את המעשה מבני עמה. אותם התאומים גדלו כאנושיים, אך הייתה להם היכולת להתמזג לכדי ישות אחת בשם "המלאך האפל" והם למדו בהמשך על מוצאם האמיתי והצטרפו לאביהם. בואם הרביעי של השמימיים הוביל למתקפה של הסטיות על בני האדם ולעימות נוסף בין קרו ותנה, שהייתה זו שקיבלה את ההחלטה לחשוף את קיום הנצחיים לבני האדם. בחשש שפסיקתם של השמימיים תביא לחורבן כדור הארץ, הוביל זוראס את הנצחיים ותור למתקפה על בסיס השמימיים בדרום אמריקה, אך נהרג בתהליך. לאחר מותו ועזיבתם של נצחיים רבים את כדור הארץ, הוכתרה תנה כ"נצחית העליונה", מנהיגת הנצחיים בכדור הארץ. אולם, הטראומה שספגה ממותו של אביה ושתל מוחי שהשתיל בה קרו הביאו את תנה לקרב מול איקריס, בסופו התפייסה והעבירה לו את תואר ואחריות המנהיגות. מאוחר יותר איבדה תנה את כל זכרונותיה וכוחותיה, כחלק משינוי המציאות בידי הנצחי ספרייט, הקימה משפחה אנושית והחלה לעבוד כחוקרת בתעשיות סטארק. אחרי שניצלה בידי איירון מן במהלך מלחמת האזרחים ביקום מארווול החלה תנה לסבול מחלומות על עברה, שהגיעו לשיא כאשר זכרונותיה וכוחותיה חזרו אליה. בתום ויכוח ממושך עם זוראס הקם לתחייה ואיקריס, הורשתה תנה לחיות עם בנה האנושי במושבת הנצחיים עד למותו בגיל מבוגר. את דמותה בסרט הלייב אקשן "נצחיים" מגלמת השחקנית אנג'לינה ג'ולי. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Eternals Herod Factor #1 Red Raven Comics #1 Avengers #370 Eternals #5-6 Thor #300-301 Iron Man Annual #6 Eternals Vol.2 #12 Eternals Vol.3 #1-7
Young and Beautiful

Young and Beautiful (בעברית: צעירה ויפה) הוא סינגל שהוקלט על ידי הזמרת-יוצרת האמריקאית לנה דל ריי, מתוך פסקול הסרט "גטסבי הגדול". השיר יצא לאור ב-23 באפריל 2013, כסינגל הראשון מתוך הפסקול. השיר הגיע למקום ה-22 במצעד הבילבורד הוט 100. השיר נכתב על ידי לנה דל ריי ביחד עם ריק נואלס, והופק על ידי נואלס, אל שוקס ודניאל הית'. לשיר יצאה גרסה נוספת אותה העלתה לנה דל ריי לערוץ היוטיוב שלה. הגרסה נצפתה בכלמעלה מחמש מיליון פעמים. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-420 מיליון השמעות. הווידאו קליפ המלא שיצא עבור השיר הועלה לערוץ היוטיוב של לנה דל ריי ב-10 במאי 2013, כמה ימים לאחר צאתו כסינגל. בקליפ ניתן לראות את דל ריי שרה את השיר, תוך שהיא דומעת ותזמורת גדולה מנגנת יחד איתה. נכון לאפריל 2020, מונה הצפיות של הקליפ עומד על למעלה מ-390 מיליון צפיות. לאחר כמה חודשים מצאתו של השיר כסינגל, הוציאה לנה דל ריי ביחד עם התקליטן סדריק ג'רוואה את הרמיקס הרשמי של השיר, אשר יצא כסינגל שלא מתוך אלבום ב-29 באוקטובר 2013, על ידי חברת התקליטים ספינינג רקורדס. הרמיקס של השיר זכה להצלחה בינלאומית ואף הצליח להגיע אל המקום ה-22 במצעד הבילבורד הוט 100. מידע על היצירה "Young and Beautiful" באתר מיוזיק בריינז מידע על הסינגל "Young and Beautiful" באתר מיוזיק בריינז מידע על היצירה "Young and Beautiful" באתר Discogs סרטון השיר "Young and Beautiful" באתר יוטיוב Hottest 100 - 2013 | triple j, www.abc.net.au, ‏2013-09-10 (באנגלית) 'Gatsby' soundtrack to feature Jay-Z, Lana del Rey, The xx and more, Los Angeles Times, ‏2013-04-04 (באנגלית) Lana Del Rey Chart History, Billboard Lana Del Rey – Young and Beautiful (באנגלית), נבדק ב-2019-07-21 Lana Del Rey (2013-04-22), Lana Del Rey - Young and Beautiful (DH Orchestral Version), נבדק ב-2019-07-21 Young And Beautiful, נבדק ב-2020-04-06 LanaDelReyVEVO (2013-05-10), Lana Del Rey - Young and Beautiful (Official Music Video), נבדק ב-2019-07-21 Spinnin' Records (2013-09-27), Lana Del Rey vs Cedric Gervais - Young & Beautiful (Remix) [Official Music Video], נבדק ב-2019-07-21 http://www.aria.com.au/pages/aria-charts-accreditations-singles-2014.htm, www.aria.com.au Certificazioni - FIMI, www.fimi.it (באיטלקית) Chart Watch: Lorde Wins A Squeaker, yahoo.com (באנגלית) www.bpi.co.uk The Official New Zealand Music Chart, THE OFFICIAL NZ MUSIC CHART (באנגלית) Gold/Platinum, Music Canada (באנגלית) (ארכיון) Sverigetopplistan, Sverigetopplistan (בשוודית) 2014-S100 | IFPI, ifpi.dk Young And Beautiful von Lana Del Rey bei Amazon Music - Amazon.de, www.amazon.de www.amazon.com, www.amazon.com www.radioairplay.fm (ארכיון) www.webcitation.org
סורת מרים

סורת מרים (בערבית: سورة مريم) היא פרק (סורה) מספר 19 בקוראן, והיא מכילה 98 פסוקים. היא נקראה על שמה של מרים, אמו של עיסא (ישו), אשר סיפורה מוזכר בפסוקים 16–34 בפרק. הפסוק הראשון של סורת מרים מורכב מחמש אותיות ערביות: כאף.הא.יא. עין. צאד (كهيعص). הפסוק הזה מהווה סוגיה מסתורית עבור רוב פרשני הקוראן, מפני שחמש האותיות הללו אינן מרכיבות אף מילה ידועה או שם ידוע. בתפסיר אל-ג'לאלין נאמר בדבר הפסוק הזה "רק אללה יודע למה הוא התכוון בזה". עבד אללה אבן אל-עבאס, שהיה מהצחאבה ומגדולי פרשני הקוראן, אמר שהמילה המופיעה בפסוק הזה היא למעשה מילה המכילה כמה משמותיו ותכונותיו של אללה, בעוד שאחרים אמרו שהוא שם משמותיו של הקוראן, או שבועה של אללה. מלבד מרים, מוזכרים בסורת מרים מספר נביאים נוספים. בפסוק 2 מוזכר זכריה, אביו של יוחנן: "זכר רחמי ריבונך על עבדו זכריה" בפסוק 7 מוזכר הנביא יוחנן: "הוי, זכריה! הנה אנו מבשרים לך על בן ושמו יהיה יוחנן, שם שלא ניתן לאף אחד קודם לכן". בפסוק 34 מוזכר ישוע בן מרים: "זהו ישוע בן מרים, דבר הצדק אשר עליו נמצאים במחלוקת". בפסוק 41 מוזכר אברהם: "והזכר בספר את אברהם, אכן הוא היה צדיק ונביא". בפסוק 49 מוזכרים יצחק ויעקב: "וכאשר התרחק מהם וממה שהם עובדים מלבד אללה, הענקנו לו את יצחק ויעקוב, ועשינו את שניהם לנביאים". בפסוק 51 מוזכר משה: "והזכר בספר את משה, אכן הוא היה טהור, והיה שליח ונביא". בפסוק 53 מוכר אהרן: "והענקנו לו ברחמינו את אחיו אהרון הנביא" בפסוק 54 מוזכר ישמעאל: "והזכר בספר את ישמעאל, אכן הוא היה צדיק שמקיים את הבטחותיו והיה שליח ונביא". בפסוק מספר 56 מוזכר חנוך: "והזכר בספר את חנוך, אכן הוא היה צדיק ונביא" בפסוק 58 מוזכרים אדם ונוח: "אלה אשר העניק להם אללה מחסדו מקרב הנביאים, מזרע אדם ומאלה אשר נשאנו עם נוח, ומזרע אברהם וישראל, ומאלה אשר הדרכנו ובחרנו. בהיקרא לפניהם אותות הרחמן, הם היו נופלים בסגידה ובוכים"? מדיה וקבצים בנושא סורת מרים בוויקישיתוף Surah Maryam, Chapter 19, Al-Islam.org, ‏2014-01-24 (באנגלית) Altafsir.com - The Tafsirs - التفاسير, www.altafsir.com Altafsir.com - The Tafsirs - التفاسير, www.altafsir.com 19, הקוראן, הודו: Goodword books, 2019, עמ' 313 - 317. (בעברית)